b"\n_START_ARTICLE_\nBattambang\n_START_SECTION_\nHist\xc3\xb2ria\n_START_PARAGRAPH_\nBattambang va establir-se com una important ciutat comercial, amb al voltant de 2.500 habitants, al llarg del segle XVIII. La poblaci\xc3\xb3 es va assentar seguint la carretera paral\xc2\xb7lela al riu Sangkae (Stung Sangkae). El 1795 Siam (actualment Tail\xc3\xa0ndia) es va annexar bona part del nord-oest de Cambodja, incloses les actuals prov\xc3\xadncies de Banteay Meanchey, Battambang, Oddar Meanchey, Pailin i Siem Reap. Aquesta regi\xc3\xb3 va passar a formar la prov\xc3\xadncia de Cambodja Interior. Els siamesos van governar Battambang com una capital provincial, a trav\xc3\xa9s de la fam\xc3\xadlia khmer  dels Aphaiwong, branca de la fam\xc3\xadlia reial Khmer, i que va governar durant sis generacions i fins al 1907, moment en qu\xc3\xa8 aquesta prov\xc3\xadncia va ser cedida als francesos, essent reunificada a Cambodja, en el marc de la col\xc3\xb2nia d'Indoxina.\n_START_SECTION_\nRelleu\n_START_PARAGRAPH_\nLa ciutat de Battambang es troba a la planura cambodjana, essent creuada pel riu Sangker, un afluent del llac Sap i que \xc3\xa9s completament navegable en l'\xc3\xa8poca de pluges.\n_START_SECTION_\nTransport\n_START_PARAGRAPH_\nLa principal manera per arribar a la ciutat, i la m\xc3\xa9s efica\xc3\xa7, \xc3\xa9s a trav\xc3\xa9s dels autobusos que s'hi desplacen des de Bangkok, Phnom Penh i Siem Reap. L'aeroport es troba en des\xc3\xbas, i la l\xc3\xadnia de ferrocarril de passatgers encara no ha estat restaurada._NEWLINE_Tamb\xc3\xa9 hi ha connexi\xc3\xb3 amb vaixell amb Siem Reap a trav\xc3\xa9s del riu Sangkae, tot i que durant l'estaci\xc3\xb3 seca, els baixos nivells de l'aigua impedeixen aquest mitj\xc3\xa0. Com que els autobusos s\xc3\xb3n m\xc3\xa9s barats i m\xc3\xa9s r\xc3\xa0pids, el viatge en vaixell nom\xc3\xa9s l'utilitzen turistes i habitants locals que viuen al costat del riu."